Diari Oficial de la Generalitat Valenciana


Sumari del DOGV 4284, del 03-07-2002 (2002/7212)

RESOLUCIÓ de 27 de juny de 2002, del conseller de la Direcció General de Funció Pública, per la qual es determina el calendari de celebració, règim horari i lloc de realització dels cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponents al grup E.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4284

Data del DOGV
:   03-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7212


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 de juny de 2002, del conseller de la Direcció General de Funció Pública, per la qual es determina el calendari de celebració, règim horari i lloc de realització dels cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponents al grup E. [2002/7212]
  
De conformitat amb el que disposa la base 3.6 de l'Orde de 20 de desembre de 2001, de la Conselleria de Justícia i Administracions Públiques, per la qual es convoquen cursos d'adaptació del règim jurídic del personal laboral de l'administració del Govern Valencià que ocupe llocs de naturalesa funcionarial, resolc:
  
Primer. Convocatòria
  
Convocar el personal del grup E, admés als cursos d'adaptació, per a la seua realització en els termes recollits en l'annex I de la present Resolució.
  
Segon. Calendari i horari
  
Determinar el calendari de celebració dels esmentats cursos d'adaptació, en els termes següents:
  
El curs d'adaptació corresponent al grup E constarà de 48 edicions (11 a Alacant, 7 a Castelló i 30 a València), amb una duració de 15 hores lectives per cadascuna d'estes. Les dates, l'horari, el lloc d'impartició i la relació d'alumnat convocat per a la realització de curs, són els que figuren en l'annex I de la present Resolució.
  
Tercer. Règim dels cursos
  
Per a la superació del procés selectiu i adaptació a la condició de funcionari de carrera de la Generalitat Valenciana, serà requisit indispensable l'assistència, com a mínim, al 85% de la duració total del curs selectiu a què s'estiga adscrit, de conformitat amb el que disposa la base 4.2 de l'Orde de 20 de desembre de 2001, i la superació de les corresponents proves avaluatòries (avaluació continuada i prova final) d'acord amb els criteris de qualificació establits en les bases 4.3 i següents de la citada Orde.
  
Quart. Avaluació continuada
  
Durant el desenvolupament de cadascun dels cursos selectius d'adaptació, i de conformitat amb el que establix la base 4.3, de l'Orde de 20 de desembre de 2001, periòdicament serà realitzada per la Comissió Qualificadora, a través del professorat dels cursos, una avaluació continuada de l'alumne, la qual versarà sobre els continguts del programa impartits fins a eixe moment.
  
El dia i hora fixats per a la realització de les diverses fases d'avaluació continuada figurarà detallat en els corresponents programes que es lliuraran als alumnes el primer dia d'inici dels cursos. Les proves corresponents a l'avaluació continuada seran valorades, de 0 a 10 punts, per la Comissió Qualificadora.
  
Cinqué. Prova final
  
La prova final, que serà puntuada de 0 a 10 punts per la Comissió Qualificadora, es realitzará en els llocs i dates que apareixeran publicats en el Diari Oficial de la Generalitat Valenciana, amb l'antelació suficient.
  
Sisé. Recursos
  
La present Resolució podrà ser impugnada per les persones interessades mitjançant interposició de recurs contenciós administratiu en el termini de dos mesos, comptadors des del sendemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, segons el que disposen els articles 10.1 i 14.2 de la Llei Reguladora de la Jurisdicció Contenciosa Administrativa.
  
Tot això sense perjudici que puga exercitar-se qualsevol altre recurs o acció que estime procedent.